রাধাপদ রায়
রাধাপদ রায় হলেন একজন বাংলাদেশী বাঙালি পল্লিকবি। তিনি আঞ্চলিক ভাষায় শতাধিক গান ও কবিতা লিখেছেন। আঞ্চলিক ভাষায় তাৎক্ষণিক গান, কবিতা ও ছড়া তৈরি করে মানুষকে মুগ্ধ করায় স্থানীয় লোকজনের কাছে তিনি ‘স্বভাবকবি’ হিসেবে পরিচিতি লাভ করেছেন। তাঁর লেখা ‘কেয়ামতের আলামত জানি কিন্তু মানি না’ কবিতাটি সামাজিক যোগাযোগ মাধ্যমে সবচেয়ে বেশি জনপ্রিয়তা লাভ করে। তিনি রঙতাল নামক নতুন একটি বাদ্যযন্ত্র তৈরি করেছেন।